"Аԥсуа арҵагатә мультфильмқәа аҭахны иҟоуп. Аԥсуа бызшәа арҿиаразы аҳәынҭқарратә еилакы аҟны ирыдызгалахьеит апроектқәа ҩба. Урҭ руак — аԥсуа анимациатә студиа аартраҟны ацхыраара сырҭарц, аҩбатәи — арҵагатә мультфильмқәа рыҟаҵара. Ааԥхьара сырҭеит амультфильм сериалк аҳасабала аҟаҵаразы. Жәа-сериак рҭахын, еиҳангьы иҟалон, аха иақәнагаз ахарџь ыҟамызт, хә-сериак наҳагӡеит, аџьабаагьы рацәаны иадаҳбалеит", - иҳәеит Кәыҵниа.
Иара иазгәеиҭеит иахьа аԥсуа мультипликациа ыҟамкәа ахәыҷқәа рхатәы бызшәа агьама дыркра шыуадаҩу. Уи азы ишхымԥадатәиу астудиа аиҿкаара.
Аицәажәара иаҳа инарҭбааны арадио Sputnik Аԥсны аефир аҟны ишәаҳар шәылшоит.